רנא רסלאן

רַנָא רסלאן (בערבית: رنا رسلان; נולדה ב-17 במרץ 1977) היא דוגמנית ערבייה-ישראלית. מלכת היופי של ישראל לשנת 1999.

ביוגרפיה
רסלאן נולדה, גדלה והתחנכה בשכונת ואדי ניסנאס שבחיפה. בת לאב מוסלמי ולאם נוצרייה שהתאסלמה. לה שני אחים ואחות.

ב-1992 כשהייתה בת 15, זכתה בתואר סגנית שנייה בתחרות "נסיכת הצפון", ובשנת 1996 כשהייתה בת 19, זכתה בתחרות היופי "מיס ליילכ" של המגזר הערבי, בחסות מגזין נשים מבית א-סינארה המיועד לנשים ערביות. מאוחר יותר, עבדה כמזכירה ועסקה מעט בדוגמנות.

בשנת 1999 התמודדה בתחרות מלכת היופי של ישראל בחסות שבועון "לאשה" וזכתה בה, ובכך הפכה למלכת היופי הערבייה הראשונה בישראל (והיחידה עד כה). בנאום התודה שלה אמרה רסלאן בשידור חי:  בהמשך ייצגה את ישראל בתחרות מיס יוניברס 1999. בחודש מאי באותה שנה הצטרפה למשלחת מישראל שביקרה במחנות הפליטים של מלחמת קוסובו במקדוניה, אותה ארגנה הסוכנות היהודית. 

ב-2002 נבחרה למקום ה-31 ברשימת הנשים היפות בתבל, על ידי המגזין הבינלאומי "GQ". בהמשך למדה יהלומנות, עבדה בבורסה ולמדה משחק. במקביל עסקה בדוגמנות, בין השאר למעצב האיטלקי רוברטו קוואלי.

ב-2007 נשלחה רסלאן להתגורר בכפר בדואי ביחד עם חנה לסלאו, במסגרת הסדרה "פעם בחיים" של Yes.

בשנת 2014 השתתפה בתכנית המציאות, "הצילו! אני לא יודע לבשל", ששודרה בערוץ 2 במסגרת שידורי קשת.

חיים אישיים
בשנת 2003 נישאה רסלאן לאיש עסקים ושייח' מיליונר מאיחוד האמירויות הערביות, והם התגוררו בדובאי. הזוג התגרש ב-2021.

לרסלאן אין ילדים.

קישורים חיצוניים

הערות שוליים

דוגמניות ערביות ישראליות
מלכות היופי
משתתפי הצילו! אני לא יודע לבשל
משתתפי פעם בחיים
זוכות בתחרויות יופי מקומיות בישראל
משתתפות בתחרות מיס תבל 1999
משתתפות בתחרות מלכת היופי של המגזר הערבי
מהגרים ישראלים
מוסלמים
ישראליות שנולדו ב-1977
ישראלים שנולדו ב-1977
נשים מוסלמיות